Efter [[Oktoberrevolutionen|oktoberrevolutionen i 1917]] og bolsjevikkernes magtovertagelse lykkedes det [[Lev Trotskij]] at få ham frigivet ved en udveksling med den britiske ambassadør, der var fængslet i Rusland.<ref name=brit/> I januar 1918 kunne han vende tilbage til Moskva, hvor han omgående blev udnævnt til vice-folkekommissær for udenrigsanliggender under Trotskij. Straks efter at [[Brest-Litovsk-freden|freden i Brest-Litovsk]] blev underskrevet i februar 1918, efterfulgte han Trotskij, da Trotskij havde talt for en mindre kompromisvenlig linje overfor Tyskland og [[centralmagterne]]. Som folkekommissær for udenrigsanliggender (udenrigsminister) deltog Tjitjerin i Genuakonferencen i 1922 og underskrev [[Rapallotraktaten]] samme år,<ref name=brit/> der ersattede aftalen fra Brest-Litovsk og indebar, at Rusland fik tabte landområder tilbage, og at diplomatiske forbindelser blev genoprettet med [[Weimarrepublikken]]. I december samme år blev [[[[Traktaten om dannelse af Unionen af socialistiske sovjetrepublikker|Sovjetunionen oprettet]].
Politik Foreninger Organisationer